Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel: "Iisrael Jumala plaanis".
Tere tulemast vaatama piibliõpetus- sarja "Iisrael Jumala plaanis".
Minuga koos on Gershon Nerel. Tere! - Shalom!
Jeesus rääkis oma jüngritega tihti tähendamissõnades.
Kas Jeremija raamatu sümboolika abil on võimalik paremini mõista
Jeesuse tähendamissõnu?
Et tungida sügavamale Jeesuse tähendamissõnade metafooriasse,
vajame selleks prohvet Jeremija võtit.
Jeesus räägib Matteuse 24:32 viigipuust -
"Ent viigipuust õppige võrdumit: kui ta oksad juba on pungas
ja ajavad lehti, siis te tunnete, et suvi on ligi."
Mida see tähendab?
Kuidas mõista, mis see viigipuu on?
Prohvet Jeremija annab selle mõistmiseks võtme.
Jeremija 24. peatükk räägib kahest viigimarjakorvist.
Üks korv on täis häid küpseid värskeid viigimarju
ja teises korvis on väga halvad viigimarjad.
Mida tähendavad Jeremija raamatu viigimarjakorvid?
Jeremija 24. peatükis on väga selge, et ta räägib Iisraelist -
viigimarjad on juudi rahvas.
Siit mõistame, et kui Jeesus räägib viigipuust, mõtleb ta Iisraeli.
Kuna Jeremija raamatust saab sel- geks, et viigimarjad on juudi rahvas,
võime järeldada, et viigipuu oksad sümboliseerivad Iisraelimaad.
Näiteks Esimese maailmasõja järgsed sündmused,
kus juudi rahvale valmistati ette maa.
Seejärel näeme lehepungi,
mis võivad tähendada maa uuesti asustamist, juutide naasmist maale.
See juhtus väga võimsalt pärast Teist maailmasõda,
kui juudid naasid massidena Iisraeli.
Jeesus ütles, et kui näete neid asju sündimas, siis on suvi ligidal.
Mida tähistab 'suvi'?
Suvi räägib lõpust.
Matteuse 24. peatüki esimeses pooles räägib Jeesus lõpuaja sündmustest.
Peatüki alguses kasutab ta sõna 'kets',
mis tähendab heebrea keeles 'lõppu'.
'Suvi' on heebrea keeles 'kaits',
nii et siin esineb sõnademäng - 'kets' ja 'kaits'.
'Kets' - 'lõpp' ja 'kaits' - 'suvi', seega võib suvi tähendada lõppu.
Teen selle paberil näitlikumaks -
sõnad 'suvi' ja 'lõpp', 'kaits' ja 'kets'
on foneetiliselt väga sarnased.
Iisraeli taastamine Iisraelimaal ja rahva naasmine maale
on lõpuaegade tähiseks, järelikult on lõpu sündmused väga lähedal.
Usun, et elamegi juba neil aegadel.
Jeesus rääkis ka põlvkonnast, kes neid asju näeb.
Millist põlvkonda ta mõtles?
Usun, et see ongi meie põlvkond.
Tänapäeval ei kesta põlvkond vaid 25, 30 või 40 aastat nagu vanasti,
vaid üks põlvkond kestab 70-80 aastat;
palju inimesi elab 70-80-aastaseks.
Põlvkond, kes näeb Iisraeli taastamist, näeb ka lõpuaegu
ja Messia tagasitulemist.
Kas Jeremija raamatu ja Uue Testamendi vahel
on ka muid lingvistilisi seoseid?
Huvitavaid seoseid on võimalik leida heebrea keeles.
Heebrea keel aitab siduda Vana ja Uut Testamenti.
Uues Testamendis kordab Jeesus tihti sõna 'valvake', 'olge valvel',
'olge valmis' - heebrea keeles on see sõna 'shikdu'
ja see on käskivas kõneviisis.
"Olge valvel! Ärge uinuge! Olge valmis!"
Ka Jeremaja 1. peatükis on huvitav kirjakoht.
Jeremija 1:11 - Issand küsis proh- vetilt: "Mida sa näed, Jeremija?"
Ta vastas, et näeb mandlipuu oksa.
Issand vastab: "Sa oled õieti näinud,
sest mina olen valvas oma sõna teoks tegema!"
Mis seos on mandlipuu ja Issanda valvamise vahel?
Sellest saab aru vaid heebrea keeles.
Siin on taas sõnademäng, seekord seoses mandlipuuga.
Jeremija näeb mandlipuud, heebrea keeles 'shaked'.
Issand ütleb: 'Ani shoked' - 'Ma valvan oma sõna üle'.
'Shaked' on puu, 'shoked' on verb, mis tähendab 'ustavalt valvama'.
Issand ütleb, et teab, mida teeb. Ta valvab ustavalt oma sõna üle.
Uues Testamendis tuletab Jeesus meile "Valvake!" sõnumiga meelde,
et mandlipuu nägemine peaks meid valvsusele õhutama.
Issand ütleb, et Ta tuleb nagu varas öösel.
Keegi ei tea, millal Ta tuleb. Te peate olema valvel ja valmis.
Näeme siin heebrea keeles taas sõnademängu,
mis aitab meil sügavuti mõelda ja tuletab meelde Jumala plaani
ning mida Ta meilt ootab.
Rääkisime Jeremija raamatust. Kas ta kirjutas veel midagi?
Juudi traditsiooni kohaselt peetakse Jeremijat ka Nutulaulude autoriks.
See räägib Jeruusalemma hävitamise järgsest valust ja leinast.
Niisiis peetakse Jeremijat ka Nutulaulude raamatu autoriks.
Aitäh, Gershon. -Võtke heaks!
Toimetaja: Hanna Partanen
Eestikeelne tõlge: Monika Jaaguri